[Foto’s] Nuwe baadjie vir talle BMW-fietseDie BMW S 1000 R en RR (Foto: BMW) Dit is geen geheim wie die top-verkoper motorfietshandelsnaam in Suid Afrika is nie. BMW spog met meer as 40% markaandeel. Die grootste deel van dié vervaardiger se sukses rus op die breë skouers van die legendariese R 1200 GS. Vir 2017 het BMW die opkikker-poeier liberaal en wyd oor die hele reeks gestrooi. Ek is genooi om volgende maand die bekendstelling van die 2017 GS te gaan bywoon en sal weldra my indrukke van hierdie ysterperd gee, maar in die tussentyd het BMW begin om die ander modelle aan die media bekend te stel. F800 GT en F800 R Die F800-reeks ly aan middelkindsindroom. Hy sit tussen die 650’s en die 1200’s en is nie so populêr soos wat hy verdien nie. Die F800 GT is glad nie ŉ onaantreklike fiets nie en ek het self een oorweeg nie so lank terug nie. Die veranderinge is minimaal maar die hele BMW-reeks moes aanpas by nuwe EU4-regulasies, wat gefokus is op laer koolstofemissies. Ander veranderinge sluit in: Die F800 GT maak ŉ baie goeie saak vir ŉ liggewig langafstandfiets, maar hy word maklik misgekyk in BMW se vertoonlokale. S 1000 RR en S 1000 R BMW se tradisionele viersilinder 1 000 cc-superfiets het ook ŉ paar veranderinge ondergaan. Dit was seker moeilik om te verbeter op ŉ pakket wat reeds naby aan perfek was. Soos met die F800 was die hoofrede vir die opknapping die EU4-regulasies, maar ŉ paar elektroniese hulpmiddels het nou weggeval van die opsie-lys, en kom nou as standaard. Dit, in ŉ neutedop is die 2017 BMW 800cc- en 1 000cc-modelle. Hou maar fyn dop, BMW loods later seker een van hulle belangrikste modelle in ŉ lang tyd – ŉ 310 cc-GS. Die mark druk nou weer in ŉ rigting van klein avontuurfietsies en wie beter om hierdie aanslag te lei as BMW. Vir meer inligting, besoek die produkblad.